- नहर से मिली प्रेमी जोड़े की लाश, Ludhiana News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Ludhiana नहर से मिली प्रेमी जोड़े की लाश
{"_id":"26868","slug":"Ludhiana-26868-102","type":"story","status":"publish","title_hn":"\u0928\u0939\u0930 \u0938\u0947 \u092e\u093f\u0932\u0940 \u092a\u094d\u0930\u0947\u092e\u0940 \u091c\u094b\u0921\u093c\u0947 \u0915\u0940 \u0932\u093e\u0936","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
हलवारा (लुधियाना)। पिछले दो दिन से लापता प्रेमी जोड़े के शव पुलिस को बठिंडा ब्रांच नहर में मिले। पुलिस ने दोनों शव को पोस्टमार्टम के लिए सुधार सिविल अस्पताल में भेज दिया है। जानकारी के मुताबिक लोटवद्दी की रहने वाली 15 वर्षीय प्रवीण और तीस वर्षीय हरदीप सिंह के काफी समय से प्रेम सबंध थे। हरदीप सिंह शादीशुदा था और दो बेटियों का बाप था। दोनों के परिवारों को उनका मेलजोल पसंद नहीं था। इसका लेकर कई बार दोनों परिवारों में कहासुनी हुई और दोनों को काफी समझाया गया। हरदीप और प्रवीण 19 अगस्त को घर से लापता हो गए। काफी तलाश के बाद प्रवीण के पिता तेज मोहम्मद ने लोटवद्दी पुलिस चौकी में शिकायत दी कि हरदीप सिंह उसकी नाबालिग बेटी को भगा कर ले गया है। 19 अगस्त की रात को हरदीप ने अपने पिता गुरमेल सिंह को फोन किया और कहा कि प्रवीण और वह एक-दूसरे से प्यार करते हैं। दोनों परिवार उनको मिलने नहीं देते, इसलिए वह नहर में कूद कर जान दे रहे हैं। गुरमेल के पिता ने इसको सिर्फ धमकी समझ कर बात को हलके में लिया। 20 अगस्त को एक राहगीर को हरदीप का मोबाइल कल्याण पुल के पास से मिला और उसने मोबाइल पुलिस को सौंप दिया। पुलिस ने मोबाइल मिलने के बाद दोनों की तलाश शुरू की, जिसके बाद दोनों के शव मंगलवार को लोहगढ़ गांव के पास बठिंडा ब्रांच नहर में मिले। पुलिस ने दोनों को शव पोस्टमार्टम के लिए भिजवा दिए हैं। चौकी इंचार्ज इंदरजीत सिंह ने बताया कि फिलहाल आत्महत्या का मामला दर्ज कर लिया है और पोस्टमार्टम रिपोर्ट के बाद ही मौत के सही कारणों का पता चलेगा।